bluuebunny/crossref_metadata_2025 huggingface dataset:
Διερεύνηση επικινδυνότητας επιλεγμένων ρευμάτων οικιακών και εξω-οικιακών αστικών στερεών αποβλήτων
Authors: Κοντογιάννη Σταματία
Published: September 2021

Στο πλαίσιο της διατριβής προσεγγίστηκε το ρεύμα των ΕπικίνδυνωνΟικιακών Αποβλήτων (ΕΟΑ) καθώς και αυτό των ΟδοντιατρικώνΑποβλήτων (ΟΑ) και περιγράφηκε ως προς την ποιότητα και τηνποσότητά τους. Ταυτόχρονα μελετήθηκαν ως προς τις ξενοβιοτικέςοργανικές ενώσεις που εμπεριέχουν και την επικινδυνότητα αυτών γιατον αστικό πληθυσμό και τον πληθυσμό των εργαζομένων των μονάδωνΔιαχείρισης Στερεών Αποβλήτων (ΔΣΑ). Το ρεύμα των ΕΟΑπροσδιορίζεται, για τους σκοπούς της μελέτης, ως εκείνο που παράγεταιαπό νοικοκυριά, έχει επικίνδυνα χαρακτηριστικά αλλά για το οποίο δενυπάρχει θεσπισμένο εθνικό Εναλλακτικό Σύστημα Διαχείρισης.Καθοριστικό βήμα ως προς τον προσδιορισμό του ρεύματος ήταν ηδιαμόρφωση κατηγοριών και επιμέρους λιστών σχετικά με τα ακριβή είδητων προϊόντων που στο τέλος ζωής τους συνιστούν το ρεύμα ΕΟΑκαθώς επίσης και ο εντοπισμός της χημικής σύστασής τους. Οπροσδιορισμός της επικινδυνότητάς της κάθε οργανικής εμπεριεχόμενηςχημικής ένωσης πραγματοποιήθηκε μέσω διεθνών βάσεων δεδομένωναλλά και της νομοθεσίας. Το ρεύμα των ΟΑ έχει τόσο μολυσματικά όσοκαι τοξικά χαρακτηριστικά. Η διαχείρισή τους καθορίζεται και οριοθετείταιαπό νομοθετικό διάταγμα του 2012 το οποίο όμως δεν έχει εφαρμοστείστην πράξη. Αυτό έχει σαν αποτέλεσμα την απόρριψη ποσοτήτων ΟΑαπό τα ιδιωτικά οδοντιατρεία στους δημοτικούς κάδους σύμμεικτων. Τομολυσματικό κομμάτι του ρεύματος δεν αποτέλεσε μέρος της έρευνας.Αντίθετα η επικινδυνότητα των περιεχομένων τοξικών ουσιών στααπόβλητα των οδοντιατρείων μελετήθηκε διεξοδικά. Η επιλογή τωναπαραίτητων μεθοδολογιών για την πραγματοποίηση της εκτίμησηςεπικινδυνότητας και εκτίμησης τοξικότητας συνδυάστηκε με τα εργαλείασχεδιασμού σεναρίων που διερευνήθηκαν. Ο σχεδιασμός τουςβασίστηκε κατά περίπτωση σε συνδυασμό των παραμέτρων τωνποσοτικών στοιχείων των ΕΟΑ και ΟΑ σε σχέση με τα ΑΣΑ και τωνσυνθηκών Υγιεινής και Ασφάλειας στην Εργασία στις μονάδες ΔΣΑ,όπως αυτά προέκυψαν από τις έρευνες πεδίου, καθώς επίσης τηςεπικινδυνότητας των εμπεριεχόμενων χημικών ενώσεων και τωνπιθανοτήτων πραγματοποίησης ατυχημάτων σε μονάδες ΔΣΑ. Ηδιατριβή αποτελεί την πρώτη απόπειρα να προσδιοριστεί ποιοτικά καιποσοτικά το ρεύμα των ΕΟΑ και αυτό των ΟΑ και να εκτιμηθεί ηεπικινδυνότητά τους για τον πληθυσμό (πολίτες ή εργαζόμενους σεμονάδες ΔΣΑ). Το τελευταίο απετέλεσε και σημαντικό κομμάτι τηςδιατριβής καθώς ο πληθυσμός των εργαζομένων στις μονάδες ΔΣΑ είναιαυτός που έρχεται σε άμεση και καθημερινή επαφή με τα απόβλητα τωνρευμάτων υπό μελέτη. Η διενεργηθείσα εκτίμηση της επικινδυνότηταςτων παραγόμενων ποσοτήτων ΕΟΑ και ΟΑ σε έναν αστικό ιστό παρέχεισημαντικές πληροφορίες για τον κίνδυνο που ελλοχεύει λόγω της μηκαταλληλότητας των μεθόδων διαχείρισής των ρευμάτων αποβλήτων καιδίνει την δυνατότητα εντοπισμού του μεγέθους του προβλήματος μέσωτης συσχέτισης πιθανότητας- αντίκτυπου. Έτσι η λήψη μέτρων μπορεί ναείναι αποδοτική και οικονομικά συμφέρουσα.
Οι απαρχές του κουρδικού εθνικισμού
Authors: Ισσί Μουράτ
Published: September 2021

Ο κουρδικός εθνικισμός είναι ένα σημαντικό, κοινωνικό και πολιτικό ζήτημα για τις εσωτερικές υποθέσεις τεσσάρων κρατών της Μέσης Ανατολής. Πρόκειται για ένα φαινόμενο το οποίο εξακολουθεί να βρίσκεται σε εξέλιξη ακόμα και σήμερα, αλλά οι ιστορικές του ρίζες είναι βαθιές και εντοπίζονται στην εποχή της Οθωμανικής Αυτοκρατορίας. Ο κουρδικός εθνικισμός μπορεί να μελετηθεί υπό το πρίσμα των δυτικών θεωριών περί εθνικισμού ή όχι; Για την ερμηνεία του κουρδικού εθνικισμού πρέπει να βρεθεί καμία ιδιαίτερη δυτική θεωρία ή ο ίδιος κουρδικός εθνικισμός έχει τις δικές του ιδιαιτερότητες και αυτές μπορούν να ερμηνευτούν παράλληλα με τις ιστορικές του ρίζες; Επιστημονικά μήπως θα μπορούσαμε να τεκμηριώσουμε ότι ο κουρδικός εθνικισμός ‘γεννήθηκε’ και αναπτύχθηκε υπό την επίδραση του τουρκικού εθνικισμού ή υπήρχαν άλλοι εξωτερικοί παράγοντες που επηρέασαν και καθοδήγησαν την εξέλιξη του κουρδικού εθνικισμού;Η παρούσα έρευνα προσπάθησε να απαντήσει τα παραπάνω ερωτήματα βασίζοντας τις αρχειακές πηγές και δευτερογενές βιβλιογραφίες πάνω στο Οθωμανοκουρδικών μελετών, αφετέρου κυρίως τα γραπτά των ιδίων πρωταγωνιστών του κουρδικού εθνικισμού μεταξύ των 1898-1918. Η έρευνα αποτελείται τέσσερα μέρη, τα οποία αποσαφηνίζουν τις εξής ενότητες: α) Ο Κουρδικός Εθνικισμός υπό το πρίσμα των θεωριών του Εθνικισμού, β), Η Κουρδική ταυτότητα, γ) Περίοδος του Κουρδικού Διαφωτισμού; Αμπντουλχαμίντ Β’ και Μεσρουτιέτ Β’ (1878-1908) και δ) Ταξίδι Χωρίς Επιστροφή.
Η μικροκοινωνία των φυλακών και ο άτυπος κοινωνικός έλεγχος
Authors: Δρόσου Ξένη-Ιωάννα
Published: September 2021

Σκοπός της παρούσας διατριβής ήταν να μελετήσει σε βάθος την υποκουλτούρα των κρατουμένων στη σύγχρονη φυλακή και να καταγράψει τον άτυπο κώδικα που τη διέπει σήμερα, ώστε να ερευνήσει την ευστάθεια του ισχυρισμού πως η κοινωνία των κρατουμένων είναι μια κοινωνία που γεννά τη βία. Τα ερευνητικά ερωτήματα είναι 1) Ποια η δομή της κοινωνίας των κρατουμένων στις ελληνικές φυλακές σήμερα; 2) Πώς αποδίδεται κάποιος χαρακτηρισμός-ρόλος σε κάθε κρατούμενο; 3) Ποια είναι η θέση του κάθε κοινωνικού τύπου κρατούμενου στην ιεραρχία; 4) Ποιες οι ισχύουσες διατάξεις του κώδικα των κρατουμένων; 5) Ποιες οι συνέπειες παραβίασης κάθε διάταξης χωριστά; Η απάντηση αυτών των ερευνητικών ερωτημάτων από την παρούσα διατριβή συνδράμει στη μελέτη της επίδρασης του εγκλεισμού στη ζωή του ανθρώπου και αν τελικά οι στόχοι της στερητικής της ελευθερίας ποινής ικανοποιούνται και έως ποιο βαθμό.Η έρευνα είναι διεπιστημονική και άπτεται της επιστήμης της εγκληματολογίας, όπως και της κοινωνιολογίας. Η προσέγγισή της είναι πολυμεθοδολογική, με τον κύριο όγκο των δεδομένων να προκύπτει από 79 συνεντεύξεις κρατουμένων, που πραγματοποιήθηκαν σε επτά καταστήματα κράτησης της χώρας. Η έρευνα αποτύπωσε τους παράγοντες ένταξης στην κοινωνία των κρατουμένων, όπως και τις κοινωνικές σχέσεις που αναπτύσσονται μεταξύ αυτών. Έτσι, καταγράφονται οι ομαδοποιήσεις που παρατηρούνται εντός της κοινωνίας των κρατουμένων, όπως και οι κοινωνικοί τύποι κρατουμένων. Επιπλέον αποτυπώθηκε ο κώδικας των κρατουμένων, ο τρόπος υιοθέτησής του από τους κρατούμενους. όπως και οι προβλεπόμενες ποινές σε ενδεχόμενο παραβίασης κάποιου κανόνα. Τέλος, παρουσιάζονται τα αποτελέσματα και στην περίπτωση φυλακής Ηθών, τα οποία διαφέρουν σημαντικά από τα συμπεράσματα που προέκυψαν από την έρευνα σε ανδρικές κλειστές φυλακές.
Διατροφή, κατάθλιψη και γνωσιακή έκπτωση
Authors: Κατσιαρδάνη-Τζιοβανέτο Καλλιόπη-Πηνελόπη
Published: September 2021

ΣΤΟΧΟΣ: Ενδεχομένως τα επίπεδα βιταμινών του συμπλέγματος Β, στο αίμα σχετίζονται με τον κίνδυνο κατάθλιψης ή/και γνωσιακής έκπτωσης στους ηλικιωμένους. ΜΕΘΟΔΟΣ: Στη μελέτη «ΒΕΛΕΣΤΙΝΟ» συλλέχθηκαν ερωτηματολόγια (προσωπικές συνεντεύξεις) και δείγματα αίματος σε ηλικιωμένους άνω των 65 ετών. Για την αξιολόγηση της κατάθλιψης χρησιμοποιήθηκε, ως ανιχνευτικό εργαλείο, η δοκιμασία Geriatric Depression Scale-GDS 15 (GDS>6) και για τη γνωσιακή έκπτωση η δοκιμασία Mini Mental State Examination-MMSE (MMSE≤23). Εκτιμήθηκε ο επιπολασμός της κατάθλιψης και αξιολογήθηκε η σχέση των επιπέδων φυλλικού οξέος και βιταμίνης Β12 με τον κίνδυνο κατάθλιψης (εφαρμογή μοντέλων πολλαπλής λογαριθμιστικής εξάρτησης). Διενεργήθηκε μετα-ανάλυση συμπεριλαμβανομένης και της παρούσας μελέτης.ΑΠΟΤΕΛΕΣΜΑΤΑ: Ο επιπολασμός της κατάθλιψης βρέθηκε υψηλός (50.7%) με σαφή υπεροχή των γυναικών (62.3% ) έναντι των ανδρών (36.1%,). Η παρουσία καταθλιπτικών συμπτωμάτων στις γυναίκες σχετίζονταν θετικά με την ηλικία. Ο κίνδυνος παρουσίας καταθλιπτικών συμπτωμάτων αυξανόταν επίσης σημαντικά μεταξύ γυναικών με χαμηλά επίπεδα φυλλικού οξέος στον ορό (1ο ως προς το 3ο τριτημόριο, OR: 2.08, 95% CI: 1.07-4.05), ελέγχοντας και ως προς τα επίπεδα βιταμίνης Β12. Στους άνδρες η κατάθλιψη σχετίζονταν αντίστροφα με το δείκτη οικογενειακής/κοινωνικής υποστήριξης (OR: 0.46, 95% CI: 0.31- 0.68, για αύξηση της τιμής του δείκτη κατά μία μονάδα) και η παρουσία καταθλιπτικών συμπτωμάτων σχετίζονταν με την παρουσία γνωσιακής έκπτωσης και ο κίνδυνος ήταν υπερδιπλάσιος (OR: 2.21, 95% CI: 1.26-3.87). Μέσω των μετα-αναλύσεων διαπιστώθηκε στατιστικά σημαντική θετική σχέση μεταξύ των χαμηλών επιπέδων βιταμίνης Β12 στον ορό και της κατάθλιψης μεταξύ των γυναικών (OR: 1.33, 95% CI: 1.02-1.74, fixed effects model), ενώ τα επίπεδα φυλλικού οξέος στον ορό δεν σχετίζονταν με τον κίνδυνο κατάθλιψης σε κανένα από τα δύο φύλα.
Προσδιορισμός του παράγοντα ενεργοποίησης των αιμοπεταλίων (PAF) στο αίμα ασθενών με διαβητική αμφιβληστροειδοπάθεια
Authors: Πανταζής Παναγιώτης
Published: September 2021

Εισαγωγή: Η διαβητική αμφιβληστροειδοπάθεια αποτελεί τη σοβαρότερη οφθαλμολογική επιπλοκή του σακχαρώδους διαβήτη, πλήττοντας 93 εκατομμύρια διαβητικούς ασθενείς παγκοσμίως. Ο Παράγοντας Ενεργοποίησης των Αιμοπεταλίων (Platelet activating factor, PAF) αποτελεί ένα φωσφολιπίδιο χαμηλού μοριακού βάρους και ενοχοποιείται για την αύξηση της αγγειακής διαπερατότητας και τη νεοαγγείωση, που παρατηρούνται στη διαβητική αμφιβληστροειδοπάθεια και σε άλλες οφθαλμικές παθήσεις.Στόχος: Η εκτίμηση του ρόλου της εξωκυττάριας (πλάσματος) ακετυλ-υδρολάσης του PAF (PAF acetylhydrolase, PAF-AH) στην παθογένεια και την εξέλιξη της διαβητικής αμφιβληστροειδοπάθειας.Μεθοδολογία: Εξήντα οκτώ διαβητικοί και 23 υγιή άτομα ανάλογης ηλικίας υπεβληθήκαν σε αιμοληψία και μετρήθηκε η δραστηριότητα της PAF-AH στο πλάσμα των συμμετεχόντων. Οι διαβητικοί ασθενείς ταξινομήθηκαν περεταίρω σε δύο ομάδες με βάσει το σύστημα ETDRS (Early Treatment Diabetic Retinopathy Study), με τη βοήθεια της έμμεσης οφθαλμοσκόπησης και της φλουοροαγγειογραφίας. Τριάντα επτά ασθενείς με μη παραγωγική διαβητική αμφιβληστροειδοπάθεια (non-proliferative diabetic retinopathy, NPDR) και 31 ασθενείς με παραγωγική διαβητική αμφιβληστροειδοπάθεια (proliferative diabetic retinopathy, PDR) συμπεριελήφθησαν τελικά στη μελέτη. Αποτελέσματα: Η δραστικότητα της PAF-AH του πλάσματος βρέθηκε αυξημένη στους διαβητικούς ασθενείς σε σχέση με την ομάδα των υγιών (υγιείς: 0.114µmol/min/ml, NPDR: 0.147µmol/min/ml and PDR: 0.206µmol/min/ml) και οι διαφορές των μέσω τιμών ήταν στατιστικά σημαντικές ανάμεσα στις τρεις ομάδες [One-Way ANOVA, p<0.0001, F= 10 (2,88)].Συμπεράσματα: Η δραστικότητα της PAF-AH του πλάσματος αυξάνεται παράλληλα με τη βαρύτητα της διαβητικής αμφιβληστροειδοπάθειας.
Μεθοδολογίες ανάπτυξης ασαφών συστημάτων ταξινόμησης με χρήση εξελικτικών αλγορίθμων
Authors: Σταυρακούδης Δημήτριος
Published: September 2021

Η παρούσα διδακτορική διατριβή πραγματεύεται το γενικότερο πρόβλημα της ταξινόμησης,αξιοποιώντας τεχνικές της ασαφούς λογικής και των εξελικτικών αλγορίθμων. Κύριος στό-χος της είναι η ανάπτυξη μεθοδολογιών εξαγωγής ερμηνεύσιμων μοντέλων ταξινόμησης γιατην αντιμετώπιση προβλημάτων που χαρακτηρίζονται από υψηλή διαστατικότητα του χώρουτων χαρακτηριστικών, με ταυτόχρονη ελαχιστοποίηση της δομικής πολυπλοκότητας των πα-ραγόμενων ταξινομητών. Για το σκοπό αυτό προτείνονται πέντε νέες μεθοδολογίες ανάπτυ-ξης γενετικών ασαφών ταξινομητών, που αντιμετωπίζουν αποτελεσματικά ένα ευρύ φάσμαπροβλημάτων ταξινόμησης του πραγματικού κόσμου. Οι μεθοδολογίες αυτές είναι μεταξύτους συμπληρωματικές. Καθεμία εμφανίζει συγκριτικά πλεονεκτήματα σε συγκεκριμένεςκατηγορίες προβλημάτων, ανάλογα με τη διαστατικότητα του χώρου εισόδου, καθώς και τηνεπιθυμητή ισορροπία μεταξύ ακρίβειας ταξινόμησης και δομικής πολυπλοκότητας. Ιδιαίτεροχαρακτηριστικό των προτεινόμενων συστημάτων είναι η δημιουργία απλών και εύληπτωνμοντέλων ταξινόμησης, βασισμένα σε κανόνες που προσιδιάζουν στις απλές συμπερασμα-τικές προτάσεις της ανθρώπινης σκέψης. Η ελαχιστοποίηση της δομικής πολυπλοκότηταςτων ταξινομητών επιτυγχάνεται μέσω της προοδευτικής αποσύνθεσης συνολικότερων προ-βλημάτων βελτιστοποίησης σε επιμέρους υποπροβλήματα, η διαδοχική επίλυση των οποίωνκαταλήγει εντέλει να είναι συνδυαστικά πιο εύκολη από την επίλυση των αρχικών προβλη-μάτων. Επιπλέον προτείνεται η αξιολόγηση αιτιοκρατικής πληροφορίας ως προς την καταλ-ληλότητα κάθε χαρακτηριστικού καθ’ όλη τη διάρκεια εξαγωγής του τελικού μοντέλου ταξι-νόμησης, επιτρέποντας έτσι την αντιμετώπιση προβλημάτων πολύ υψηλής διαστατικότητας.Οι προτεινόμενοι ταξινομητές εφαρμόζονται κατά κύριο λόγο σε προβλήματα ταξινόμησηςκάλυψης γης, με τη χρήση τόσο πολυφασματικών όσο και υπερφασματικών δορυφορικώνεικόνων. Στο πλαίσιο αυτό εξετάζεται και η χρήση του μετασχηματισμού κυματίου για τηνεξαγωγή χαρακτηριστικών ανώτερης τάξης σε προβλήματα ταξινόμησης με τη χρήση υπερ-φασματικών δεδομένων. Τέλος, αντιμετωπίζονται και σύγχρονα προβλήματα ταξινόμησηςτης βιοϊατρικής, που περιλαμβάνουν ως και δεκάδες χιλιάδες διαθέσιμα χαρακτηριστικά.
Η αντιμετώπιση του καρκινικού νευροπαθητικού πόνου με τη χρήση της πρεγκαμπαλίνης
Authors: Ράπτης Ευκλείδης
Published: September 2021

Στόχος της διατριβής ήταν να διαπιστωθεί εάν για το νευροπαθητικό καρκινικό πόνο (ΝΚΠ) είναι προτιμότερη η χρήση ισχυρού οπιοειδούς ή «επικουρικού» φαρμάκου (όπως η πρεγκαμπαλίνη). Διεξήγαμε μία τυχαιοποιημένη, συγκριτική μελέτη σε ασθενείς με «βέβαιο» μέτριο-έως-σοβαρό ΝΚΠ στην οποία συγκρίναμε τη χρήση της φεντανύλης (ομάδα Α) με τη χρήση της πρεγκαμπαλίνης (ομάδα Β) σε ασθενείς που βρίσκονταν σε βασικό αναλγητικό σχήμα. Ταυτόχρονα, μελετήσαμε τη χρήση του ερωτηματολογίου DN4 στη διαλογή ασθενών με ΝΚΠ καθώς και την αποτελεσματικότητα της εφαρμογής της αναλγητικής κλίμακας του WHO σε αυτούς τους ασθενείς. Δείξαμε ότι η πρεγκαμπαλίνη ήταν πιο αποτελεσματική και καλύτερα ανεκτή από τη φεντανύλη για αυτό τον τύπο πόνου, καθώς και ότι το DN4 μπορεί να χρησιμοποιηθεί για λόγους διαλογής σε αυτούς τους ασθενείς. Η κλίμακα του WHO παραμένει επίκαιρη εφόσον η διάγνωση τεθεί με λεπτομέρεια. Συμπερασματικά, σε ασθενείς με ΝΚΠ είναι προτιμητέα η παραμονή στη δεύτερη βαθμίδα της κλίμακας του WHO με προσθήκη πρεγκαμπαλίνης παρά η μετακίνηση στην τρίτη βαθμίδα με προσθήκη ισχυρού οπιοειδούς.
Προπεριμετρικές βλάβες στο ψευδοαποφολιδωτικό γλαύκωμα
Authors: Βέργαδος Αθανάσιος
Published: September 2021

Εισαγωγή: Είναι ευρέως διαδεδομένο ότι οι οφθαλμοί με ψευδοαποφολιδωτικό σύνδρομο (PXS) έχουν υψηλότερη ενδοφθάλμια πίεση (IOP) και μεγαλύτερες ημερήσιες διακυμάνσεις. Η πρώιμη διάγνωση του προπεριμετρικού γλαυκώματος βοηθά σε κάθε περίπτωση στη βέλτιστη διαχείριση αυτών των ασθενών. Σκόπος: Ο σκοπός αυτής της μελέτης είναι η εκτίμηση των παραμέτρων της κεφαλής του οπτικού νεύρου και του πάχους της στοιβάδας των νευρικών ινών σε άτομα με αμφοτερόπλευρη ψευδοαποφολίδωση, αμφοτερόπλευρο ψευδοαποφολιδωτικό γλαύκωμα (PXG) και φυσιολογικούς, συσχετίζοντας αυτά τα αποτελέσματα με το κεντρικό πάχος του κερατοειδούς.Σχεδιασμός της μελέτης: Αποτελεί μια τυχαιοποιημένη μελέτη cross-sectional, case control.Ασθενείς και Μέθοδοι: 55 οφθαλμοί από 55 ασθενείς με ψευδοαποφολιδωτικό σύνδρομο, 27 οφθαλμοί από 27 ασθενείς με ψευδοαποφολιδωτικό γλαύκωμα, και 28 οφθαλμοί από 28 εντελώς φυσιολογικά άτομα. Τοπογραφικές μετρήσεις του οπτικού νεύρου και του πάχους της περιθηλαίας RNFL πραγματοποιήθηκαν χρησιμοποιώντας το συνεστιακό laser οφθαλμοσκόπιο σάρωσης (Heidelberg Retina Tomograph-III) και με την οπτική τομογραφία συνοχής (Stratus OCT). Τα αποτελέσματα συσχετίσθηκαν με το CCT των ασθενών. Κύρια Αποτελέσματα: Οι ασθενείς με PXS και τα αντίστοιχης ηλικίας φυσιολογικά άτομα δεν διέφεραν σημαντικά στις παραμέτρους του οπτικού νεύρου. Το πάχος της RNFL ήταν σημαντικά μικρότερο στην ομάδα των PXS σε σχέση με τους φυσιολογικούς. Όσον αφορά στη συσχέτιση με το CCT, η ομάδα των PXG παρουσίασε αρνητική συσχέτιση με την παράμετρο mean (p=0.027) και max cup depth (p=0.031), ενώ οι ασθενείς με PXS εμφάνισαν θετική συσχέτιση με το πάχος της RNFL (p=0.032). Αντίθετα, όταν χρησιμοποιήθηκε το OCT βρέθηκε θετική συσχέτιση του πάχους της RNFL στους φυσιολογικούς, η οποία αφορούσε στο ανώτερο, το κροταφικό τεταρτημόριο καθώς και το μέσο όρο όλων των τεταρτημορίων. Συμπεράσματα: Η μελέτη μας έδειξε ότι οι ασθενείς με PXS έχουν μεγαλύτερο κίνδυνο λέπτυνσης της RNFL, παρουσιάζοντας στατιστικά σημαντική συσχέτιση με το κεντρικό πάχος του κερατοειδούς, όταν χρησιμοποιήθηκε το HRT.
Diet and genetic susceptibility in phenotypes related to coronary artery disease
Authors: Δημητρίου Μαρία
Published: September 2021

Η στεφανιαία νόσος (ΣΝ) αποτελεί την πιο συχνή κλινική εκδήλωση των καρδιαγγειακών νοσημάτων. Η γενετική προδιάθεση και η διατροφή διαδραματίζουν σημαντικό ρόλο στον κίνδυνο εμφάνισης ΣΝ. Σκοποί: Σκοποί της παρούσας διατριβής αποτελούν α) η καταγραφή διαφόρων δεικτών υγείας μεταξύ ασθενών με διεγνωσμένη ΣΝ και μαρτύρων, β) η αναγνώριση νέων γενετικών τόπων, γ) η αξιολόγηση ενός γενετικού σκορ (ΓΣ), δ) η αναγνώριση διατροφικών προτύπων (ΔΠ) και ε) η αξιολόγηση της επίδρασης της γενετικής προδιάθεσης σε συνδυασμό με τη διατροφή ή τον τρόπο ζωής, ως προς την πιθανότητα παρουσίας ΣΝ και ως προς ενδιάμεσους φαινότυπους. Μεθοδολογία: Η παρούσα διατριβή αποτελεί μελέτη ασθενών-μαρτύρων σε ελληνικό δείγμα στην περιοχή της Αθήνας. Πραγματοποιήθηκαν μετρήσεις για τη συλλογή δημογραφικών, ανθρωπομετρικών, βιοχημικών και συμπεριφοριστικών δεδομένων. Έπειτα από απομόνωση γενετικού υλικού, πραγματοποιήθηκε γενετική ανάλυση με τη χρήση μικροσυστοιχιών. Κατασκευάστηκαν δύο διαφορετικά ΓΣ, βασισμένα σε 53 και σε 20 πολυμορφισμούς (ΓΣ-30 και ΓΣ-20, αντίστοιχα) και δημιουργήθηκε ένα συμπεριφοριστικό σκορ (ΣΣ) για την πρόληψη αυξημένων επιπέδων γλυκόζης Επιπρόσθετα, δημιουργήθηκαν ΔΠ και ελέγχθηκε η συσχέτισή τους ως προς την πιθανότητα παρουσίας ΣΝ. Αποτελέσματα: Η αποκλειστική κατανάλωση ελαιολάδου σχετίστηκε με 37% μείωση του σχετικού κίνδυνου ΣΝ, ύστερα από στάθμιση για την προσκόλληση στη μεσογειακή διατροφή (OR=0·63; 95% CI 0·42, 0·93; P=0·02). Το ΣΣ συσχετίστηκε με χαμηλότερα επίπεδα γλυκόζης αίματος (b ±SE: -0.083±0.021mmol/L, p=1.6×10-04). Η επίδραση του ΓΣ-20 στα επίπεδα γλυκόζης εξασθένισε μετά από αλληλεπίδραση με το ΣΣ. Το ΓΣ-53 και το Δυτικού τύπου πρότυπο συσχετίστηκαν θετικά με την πιθανότητα παρουσίας ΣΝ (OR=1.03, 95% CI=1.01-1.05, p=0.021; OR=1.20, 95% CI=1.09-1.32, p=0.000, αντίστοιχα). Συμπεράσματα: Η αποκλειστική χρήση ελαιολάδου φαίνεται να δρα προστατευτικά ως προς την εκδήλωση ΣΝ. Η μελέτη των αλληλεπιδράσεων υποδεικνύει ότι η επίδραση ενός υγιεινού τρόπου ζωής ή ενός ανθυγιεινού ΔΠ είναι διαφορετική μεταξύ ατόμων με διαφορετική γενετική προδιάθεση. Τα ΓΣ μπορούν στο εγγύς μέλλον να παρέχουν κλινική χρησιμότητα.
Συσχέτιση της ανοσοϊστοχημικής έκφρασης των υποδοχέων σωματοστατίνης (sstr1-5) με δείκτες βιολογικής συμπεριφοράς σε νευροενδοκρινείς όγκους του γαστρεντερικού συστήματος
Authors: Διακάτου Ευανθία
Published: September 2021

Η έκφραση των υποδοχέων σωματοστατίνης (sstr1-5) και Ντοπαμίνης (DR) σε νευροενδοκρινή νεοπλάσματα του γαστρεντερικού συστήματος (ΝΕΝ-ΓΕΣ) χρησιμεύει στη διάγνωση τους χρησιμοποιώντας το σπινθηρογράφημα με ανάλογα σωματοστατίνης (ΣΑΣ) καθώς και στη στοχευμένη θεραπεία τους. Εκτιμήθηκαν ανοσοϊστοχημικά (ΑΙ) η έκφραση των sstr και του D2R σε 76 ΝΕΝ-ΓΕΣ. Συνολικά, 76.31% των όγκων ήταν θετικοί για διαφόρους τύπους sstr, ενώ 36.95% για τον D2R. Συνέκφραση sstr και D2R σημειώθηκε στο 88.23% θετικών νεοπλασμάτων. Αναλύθηκαν επίσης τα προεγχειρητικά σπινθηρογραφήματα σε 60 ασθενείς (44 ΝΕΝ-ΓΕΣ και 16 ΝΕΝ πνεύμονα) και συγκρίθηκαν με τα αποτελέσματα της ΑΙ για τους sstr2, sstr3, sstr5. Ο sstr2 εκφραζόταν συχνότερα (65.4%); δεν υπήρχε περιστατικό που να εκφράζεται άλλος υποδοχέας και να μην εκφράζεται ο sstr2. Σε 67/81 των παρασκευασμάτων (82.7%) υπήρχε συσχέτιση των αποτελεσμάτων των δύο μεθόδων (p<0.001). Ο D2R εκφραζόταν σε 8/23 ΝΕΝ-ΓΕΣ (34.8%).Τα υψηλά ποσοστά έκφρασης των sstr2A, sstr2B και sstr5 έχουν μεγάλη σημασία στην απεικόνιση, τη σταδιοποίηση και τη στοχευμένη θεραπεία των ΝΕΝ. Αμφότερες οι μέθοδοι αποτελούν χρήσιμα εργαλεία για τη διαχείριση των ΝΕΝ αφού παρουσιάζουν υψηλά ποσοστά συσχέτισης. Τέλος, η έκφραση του DR2 φαίνεται ότι έχει κλινική σημασία ιδιαίτερα σε μικρού μεγέθους όγκους.
Η επίδραση των αδιποκινών και του οξειδωτικού στρες στη μετεγχειρητική εκδήλωση κολπικής μαρμαρυγής σε ασθενείς που υποβάλλονται σε αορτοστεφανιαία παράκαμψη
Authors: Δημοσθένους Μιχάλης
Published: September 2021

Εισαγωγή: Οι αλλαγές στο μυοκαρδιακό οξειδοαναγωγικό ισοζύγιο μπορεί να αποτελούν ένα καθοριστικό παράγοντα στη φυσιολογία του μυοκαρδίου, αλλά ο ακριβής τους ρόλος στην εκδήλωση μετεγχειρητικής κολπικής μαρμαρυγής (ΚΜ) στους ασθενείς που υποβάλλονται σε επέμβαση αορτοστεφανιαίας παράκαμψης (CABG) είναι ακόμα αδιευκρίνιστος. Εξετάσαμε το ρόλο του συστηματικού και του τοπικού μυοκαρδιακού οξειδοαναγωγικού ισοζυγίου στην ανάπτυξη μετεγχειρητικής ΚΜ. Επιπλέον εξετάσαμε την επίδραση της χημειοτακτικής πρωτείνης 1 των μονοκυττάρων (MCP-1) καθώς και άλλων προφλεγμονωδών μεσολαβητών στην ανάπτυξη της μετεγχειρητικής ΚΜ σε ασθενείς που υποβάλλονται σε αορτοστεφανιαία παράκαμψη. Μέθοδοι: Έγινε συλλογή δειγμάτων από το ωτίου του δεξιού κόλπου σε 303 ασθενείς που υπεβλήθησαν σε προγραμματισμένη επέμβαση αορτοστεφανιαίας παράκαμψης. Επίσης έγινε προεγχειρητική αιμοληψία (το πρωί της επέμβασης) μετά από 8ωρη νηστεία. Οι ασθενείς παρακολουθήθηκαν για την ανάπτυξη ΚΜ μέχρι την αποδέσμευσή τους από το νοσοκομείο. Η μυοκαρδιακή παραγωγή υπεροξειδίου (O2-.) καθορίστηκε με χημειοφωταύγεια λουσιγενίνης και του υπεροξεινιτριδίου (ONOO-) με χημειοφωταύγεια λουμινόλης αναστελλόμενης από ουρικό οξύ. Η δραστηριότητα της NADPH οξειδάσης εκτιμήθηκε με τον καθορισμό της επαγόμενης από NADPH παραγωγής O2-.. Τα επίπεδα MCP-1 και της IL-6 καθορίστηκαν με ELISA και της CRP με νεφελομετρία.Αποτελέσματα: Τα επίπεδα μαλονδυαλδεύδης (MDA) πλάσματος δεν μπόρεσαν να προβλέψουν τη μετεγχειρητική εμφάνιση ΚΜ. Αντίθετα, η βασική παραγωγή και η επαγόμενη από NADPH παραγωγή O2-. καθώς και η παραγωγή ONOO- σχετίστηκαν με αυξημένο κίνδυνο εμφάνισης ΚΜ. Παραδόξως οι ασθενείς με χαμηλότερα επίπεδα MCP-1 πλάσματος είχαν αυξημένο κίνδυνο εμφάνισης ΚΜ, ενώ τα επίπεδα CRP και IL-6 δεν μπόρεσαν να προβλέψουν την εκδήλωση ΚΜ μετεγχειρητικά.Συμπεράσματα: Η βασική και η επαγόμενη από NADPH παραγωγή O2-. από το ωτίο του δεξιού κόλπου είναι ανεξάρτητοι προγνωστικοί παράγοντες για την εκδηλωση μετεγχειρητικής ΚΜ μετά από επέμβαση αορτοστεφανιαίας παράκαμψης. Επιπλεόν τα χαμηλά επίπεδα MCP-1 παραδόξως συσχετίστηκαν με αυξημένο κίνδυνο εμφάνισης AF μετά από CABG. Αντιθέτως, τα επίπεδα άλλων φλεγμονωδών δεικτών δεν φαίνεται να επηρεάζουν την εκδήλωση μετεγχειρητικής AF σε ασθενείς που υποβάλλονται σε CABG. Τα ευρήματα αυτά δείχνουν ότι η MCP-1 και οι NADPH οξειδάσες μπορούν να αποτελέσουν ένα νέο θεραπευτικό στόχο στην πρόληψη της μετεγχειρητικής εκδήλωσης AF σε ασθενείς που υποβάλλονται σε CABG
Between central state and local society
Authors: Λάμπρου Αλέξανδρος
Published: September 2021

Ευρύτερο αντικείμενό της είναι η μελέτη της χρήσης από κοινωνικά υποκείμενα εντός τοπικών κοινωνιών και σχέσεων εξουσίας των αντιλήψεων και πρακτικών που το νεωτερικό κράτος προσπάθησε να εισαγάγει στο πλαίσιο του προγράμματος μεταρρυθμίσεων στην Τουρκία στις δεκαετίες 1930 -1940. Η διατριβή μελετά το «Σπίτι του Λαού, ένα ίδρυμα το οποίο ιδρύθηκε το 1932 με σκοπό να μεταδώσει τις Κεμαλικές μεταρρυθμίσεις στην επαρχία. Μέσα από την μελέτη γραμμάτων παραπόνων και γραφειοκρατικών αναφορών η διατριβή εστιάζει στους τρόπους μέσα από τους οποίους κάτοικοι επαρχιακών πόλεων, θεωρούμενοι ως δρώντα υποκείμενα και όχι απλά παθητικοί αποδέκτες ή αρνητές των μεταρρυθμίσεων, διαχειρίζονται την όποια αλλαγή, πώς αυτή η διαχείρηση σχετίζεται με και αλληλοεπηρεάζεται από σχέσεις εξουσίας και τοπικά κοινωνικά και πολιτισμικά συμφραζόμενα, και, εν τέλει, τί συνεπάγεται αυτή η διαχείρηση σε σχέση με την παραγωγή πρακτικών, λόγων και αναπαραστάσεων από κοινωνικά υποκείμενα, ποια μπορεί να είναι η σημασία της για την διαμόρφωση και αναπαραγωγή κοινωνικών και έμφυλων ταυτοτήτων.
Οικολογικά πρότυπα και πρότυπα ποικιλότητας της ταξοκοινωνίας των μαλακίων σε ενδιαιτήματα σκληρού υποστρώματος στις ακτές της Κρήτης
Authors: Πουρσανίδης Δημήτριος
Published: September 2021

Το γενικό αντικείμενο της παρούσας διδακτορικής διατριβής είναι η διερεύνηση των οικολογικών προτύπων και προτύπων ποικιλότητας της ταξοκοινωνίας των Μαλακίων σε σκληρό υπόστρωμα σε διαφορετικές περιοχές των ακτών της Κρήτης στο Ν. Αιγαίο. Ειδικότερα, οι στόχοι της διδακτορικής διατριβής είναι:•Η ανασκόπηση της διαθέσιμης δημοσιευμένης και γκρίζας βιβλιογραφίας σχετικά με την θαλάσσια μαλακοπανίδα της Κρήτης.•Η ανασκόπηση της διαθέσιμης δημοσιευμένης και γκρίζας βιβλιογραφίας σχετικά με τον Οικότοπο 1170 της Κοινοτικής Οδηγίας 92/43/EEC•H ποσοτική καταγραφή της βιοποικιλότητας και διερεύνηση της δυναμικής των συνερεύσεων των Μαλακίων σε επιλεγμένες περιοχές με ενδιαιτήματα σκληρού υποστρώματος στην υποπαραλιακή ζώνη των ακτών της Κρήτης με την εφαρμογή του διεθνούς πρωτόκολλου NaGISA•H διερεύνηση του ρόλου που διαδραματίζουν τα Μαλάκια και οι βενθικές βιοκοινότητες στους μηχανισμούς λειτουργίας του οικοσυστήματος στα συγκεκριμένα ενδιαιτήματα,•O σχεδιασμός και ανάπτυξη μίας βάσης δεδομένων (Database) στην οποία θα καταχωρηθούν τα δεδομένα που θα προκύψουν από την βιβλιογραφική ανασκόπηση της μαλακοπανίδας της Κρήτης, της μαλακοπανίδας του σκληρού υποστρώματος της Μεσογείου (οικότοπος 1170) καθώς και τα αποτελέσματα των ερευνών από την υλοποίηση της παρούσας μελέτης για την μαλακοπανίδα του σκληρού υποστρώματος του Κρητικού πελάγους. Όλα παραχθέντα δεδομένα θα διατεθούν προς για χρήση από την επιστημονική κοινότητα μέσω ελεύθερων data repositories (PANGAEA, Lifewatch).
Violence against women in Colombia under conditions of civil war
Authors: Ordonez Haydee del Carmen Marin
Published: September 2021

This research explores women’s experience of violence in civil war in Colombia. Its purposeis to allow women’s voices to be heard. Mostly women are unwillingly participants in the warand are at the mercy of competing armed groups. The research includes a review of academicstudies into the nature of violence, in particular violence against women, with an emphasis ongender and the work of feminist scholars. As violence against women in a civil war is littlestudied, is underreported and the violence is invisible the research also relies on reports byhuman rights groups and other organisations supporting women. It includes an examinationof the historical background and the nature of the civil war in Colombia and of work done byscholars into violence against women in other civil wars, notably in the Balkans.The data was obtained using semi-structured interviews with five women and an expertinterview with the director of an NGO as primary sources and 135 testimonies as secondarysources, all taken from the department of Santander in north-eastern Colombia. This materialwas then analysed and triangulated.The research explores how women’s experience and definition of violence differs fromthat of men, which is the predominant narrative. Women’s experience of war tends to bepassive, of a multiplicity of events which create feelings of helplessness and depression. The loss of a husband or relatives is accompanied by displacement, poverty, becoming the solehead of a household, threats and control by armed groups, all resulting in feelings ofabandonment and isolation. This occurs in the context of a patriarchal social system whichallows violence against women and of a state which is either complicit in the violence,particularly of paramilitary groups, or is too weak to provide support for victims.
Απεικονίσεις της Γηραιάς Ηπείρου
Authors: Πατρικίου Αλεξάνδρα
Published: September 2021

Ο στόχος της διατριβής είναι η ένταξη του ελληνικού παραδείγματος στην ιστοριογραφία της ευρωπαϊκής ιδέας κατά τη διάρκεια του Β’ Παγκοσμίου Πολέμου και κατά τον άμεσο απόηχό του. Μέσα σ’ αυτό το πλαίσιο του σύγχρονου προβληματισμού και λόγω του κενού που υπήρχε στη σχετική ιστοριογραφία, έχει τεθεί η παρούσα ιστορική μελέτη, με τίτλο «Απεικονίσεις της Γηραιάς Ηπείρου: Ο “διάλογος” για την Ευρώπη στην Ελλάδα, 1941-46». Επαναλαμβάνω τον τίτλο, ώστε να δοθεί η αφορμή για ορισμένες διευκρινίσεις, οι οποίες θα βοηθήσουν στην ανάλυση της υπόθεσης εργασίας. Χρησιμοποιώντας τον όρο «απεικονίσεις», θέλω να υπονοήσω τις χρήσεις και τις εννοιολογήσεις της Γηραιάς Ηπείρου, όταν προτείνεται η ενοποίησή της. Όσο για τον όρο «διάλογο», ενδεχομένως να φαντάζει ιδιότυπος, κυρίως όταν αναφερόμαστε στα χρόνια ενός ολοκληρωτικού πολέμου, όπως ήταν ο Β’ Παγκόσμιος Πόλεμος. Ωστόσο, εκτός του ότι κάθε πόλεμος και όχι μόνο ο Β’ Παγκόσμιος αποτελεί –μεταξύ όλων των άλλων– η αντιπαράθεση και η σύγκρουση ιδεολογικών διακυβευμάτων, στην παρούσα μελέτη θέλω να υπογραμμιστεί ο χαρακτήρας της ταυτόχρονης χρήσης του ενδεχομένου να ενοποιηθεί, με κάποιον τρόπο, η Ευρώπη τόσο από τους Συμμάχους όσο και από τις Δυνάμεις του Άξονα και τους αντίστοιχους έλληνες συνεργάτες τους· κάθε πλευρά είχε μια ιδιαίτερη οπτική και ένα δικό της σχέδιο για την επόμενη μέρα, και πιο συγκεκριμένα για τη μεταπολεμική αναδιαμόρφωση της Γηραιάς Ηπείρου. Παρά τη βίαιη και άγρια πραγματικότητα των σχέσεων των δύο πλευρών, κάθε πλευρά, με τον δικό της τρόπο, ισχυρίστηκε ότι υπάρχει, ή ενδεχομένως ότι θα έπρεπε να υπάρξει η ενότητα της Ευρώπης. Βασικό νήμα που διατρέχει ολόκληρη τη μελέτη αποτελεί η πολιτική εργαλειοποίηση των σχημάτων που προτάθηκαν για τη συγκρότηση μίας ενωμένης Ευρώπης ή μέρους της. Σημείο αφετηρίας είναι οποιαδήποτε σκέψη για κάποιου τύπου ενοποίηση, και από εκεί προκύπτει η ενασχόληση της κάθε πλευράς με το τι σημαίνει η Ευρώπη και με τι αυτή αντιδιαστέλλεται. Εφόσον επιλέχθηκε ένα περιφερειακό κράτος για μελέτη, τα ενδεχόμενα ενοποίησης δεν αφορούσαν απαραίτητα το σύνολο της Γηραιάς Ηπείρου, αλλά μια ευρύτερη περιοχή στην οποία ανήκει το κράτος αυτό, τα Βαλκάνια. Οι σκέψεις και προτάσεις ενοποίησης εντάσσονται στη συγκυρία τους και ερμηνεύονται βάσει αυτής. Η μελέτη, λοιπόν, εντάσσεται στην πολιτική ιστορία της ευρωπαϊκής ενοποίησης. Γι’ αυτό η επισκόπηση της βιβλιογραφίας δεν θα επικεντρωθεί στην πλούσια βιβλιογραφία για τον Β' Παγκόσμιο Πόλεμο ή για την ελληνική δεκαετία του 1940, μολονότι αξιοποιήθηκε κατάλληλα. Μια τέτοια απόπειρα θα έδινε ένα παραπλανητικό στίγμα για το είδος της συγκεκριμένης μελέτης, εφόσον η συμβολή της αφορά ακριβώς την ιστοριογραφία της ευρωπαϊκής ιδέας και ενοποίησης, χωρίς βέβαια να αγνοούνται τα ευρήματα που αφορούν την ελληνική ιστορική πραγματικότητα των ετών 1941-46.
Η διδακτική μέθοδος project στο μάθημα της λογοτεχνίας
Authors: Στύλα Δέσποινα
Published: September 2021

Η διατριβή εξετάζει τη διδακτική μέθοδο project όπως αυτή υλοποιείται στo πλαίσιo του νέου Προγράμματος Σπουδών της Νεοελληνικής Λογοτεχνίας στην πρώτη τάξη του Γενικού και Επαγγελματικού Λυκείου. Το νέο Προγράμμα Σπουδών είναι μαθητοκεντρικό και δεν είναι δυνατόν να λείπει από αυτό η κατεξοχήν μαθητοκεντρική διδακτική μέθοδος project. Η παρούσα μελέτη αποσκοπεί στη διερεύνηση της αποτελεσματικότητας της διδακτικής μεθόδου project και του ρόλου του εκπαιδευτικού στην ανάπτυξη των κοινωνικών δεξιοτήτων, των κοινωνικά απομονωμένων μαθητών. Αρχικά έγινε μία προσπάθεια μέτρησης του επιπέδου των κοινωνικών δεξιοτήτων των μαθητών, στην έναρξη των μαθημάτων της Νεοελληνικής Λογοτεχνίας, δίνοντας σε 381 μαθητές να συμπληρώσουν ένα αυτοαναφορικό ερωτηματολόγιο και στους εκπαιδευτικούς τους να συμπληρώσουν ένα ετεροαναφορικό ερωτηματολόγιο, προκειμένου να εντοπιστούν οι κοινωνικά απομονωμένοι μαθητές. Στη συνέχεια, πραγματοποιήθηκαν δύο συμμετοχικές παρατηρήσεις των 42 κοινωνικά απομονωμένων μαθητών, που προέκυψαν από το αρχικό δείγμα, για να καταγραφεί και να συγκριθεί η μεταβολή στις κοινωνικές τους δεξιότητες. Ελήφθησαν συνεντεύξεις από τους 13 εκπαιδευτικούς τους, για να διαπιστωθεί ο τρόπος οργάνωσης των μαθημάτων, καθώς επίσης και συνεντεύξεις από τους 42 μαθητές, για να διαπιστωθεί η άποψη τους για το ρόλο των εκπαιδευτικών, σε σχέση με την ανάπτυξη των κοινωνικών τους δεξιοτήτων. Πιο συγκεκριμένα ερευνώνται: 1.η κοινωνική δεξιότητα της συνεργασίας, 2.η κοινωνική δεξιότητα του αυτοελέγχου, 3.η κοινωνική δεξιότητα της διεκδίκησης, 4.η κοινωνική δεξιότητα της ενσυναίσθησης, η μέθοδος project και ο ρόλος του εκπαιδευτικού. Τα αποτελέσματα της έρευνας έδειξαν πως οι κοινωνικά απομονωμένοι μαθητές του δείγματος ανέπτυξαν τις συγκεκριμένες κοινωνικές δεξιότητες, μετά το πέρας των μαθημάτων της Νεοελληνικής Λογοτεχνίας, που έγιναν με τη μέθοδο project. Η σημασία των αποτελεσμάτων αυτών, για όλους τους παράγοντες που εμπλέκονται στην εκπαίδευση, είναι μεγάλη λόγω: α) ότι η πλειοψηφία των ερευνών στη Δευτεροβάθμια Εκπαίδευση σε αντίθεση με τις έρευνες στην Πρωτοβάθμια Εκπαίδευση, μελετούν την αποτελεσματικότητα του project και του ρόλου του εκπαιδευτικού, στην απόδοση των παιδιών σε γνωστικά αντικείμενα (επίτευξη γνωστικών στόχων), χωρίς να υπάρχουν εις βάθος έρευνες για την επίτευξη των κοινωνικών στόχων (ανάπτυξη κοινωνικών δεξιοτήτων των μαθητών) μέσω της συγκεκριμένης μεθόδου, β) ότι η πλειοψηφία των ερευνών για τις κοινωνικές δεξιότητες σε σχέση με διδακτικές μεθόδους, εστιάζουν στο χώρο της ειδικής αγωγής, ενώ στη γενική εκπαίδευση οι περισσότερες κοινωνικές έρευνες λαμβάνουν χώρα στην Πρωτοβάθμια Εκπαίδευση.
Integrating social and hardware sensors
Authors: Πάγκαλος Ιωάννης
Published: September 2021

Η ποσότητα της πληροφορίας που παράγεται σήμερα από τους χρήστες των μέσων Κοινωνικών Δικτύωσης (Social Media) έχει ξεπεράσει κάθε προσδοκία. Σε πλατφόρμες όπως το Facebook και το Twitter, οι χρήστες δρουν συχνά ως «αισθητήρες», πραγματοποιώντας ποικίλες «μετρήσεις» που καταγράφουν έναν εντυπωσιακό όγκο από δεδομένα για το περιβάλλον τους ή ακόμα και για τους ίδιους. Αυτοί οι «Αισθητήρες Κοινωνικής Δικτύωσης» (Social Sensors) είναι εξαιρετικά χρήσιμοι σε πληθώρα επιστημών (π.χ. ηλεκτρονική υγεία, διατροφή & άσκηση, κοινωνικές επιστήμες) ιδιαίτερα όταν συνδυάζονται με δεδομένα από κλασσικούς αισθητήρες υλικού (Hardware Sensors). Παρ' όλα αυτά, τα δεδομένα ενός Social Sensor είναι, κατά κύριο λόγο, μη δομημένα, κυμαινόμενης αξιοπιστίας και χωρίς τις απαραίτητες αλυσίδες προέλευσης (provenance chains) που απαιτούνται για την ενοποίηση μεταξύ ετερογενών πηγών, την εξακρίβωση της ποιότητας και αξιοπιστίας της πληροφορίας, και την αξιοποίησή της. Οι τεχνολογίες Σημασιολογικού Ιστού (Semantic Web) μπορούν να χρησιμοποιηθούν για τη λύση αυτών των προβλημάτων, μετατρέποντας την πληροφορία σε μορφή που είναι καλύτερα κατανοητή και επεξεργάσιμη από την σύγχρονη τεχνολογία. Η διατριβή παρουσιάζει το SOSENS (SOcial SENSor) framework, μία αρχιτεκτονική που παρέχει ένα ενιαίο σημασιολογικό πλαίσιο για περιβάλλοντα Social Sensing, βασισμένο σε οντολογίες. Η βασική οντολογία (SOSENS) περιγράφει σημασιολογικά τους χρήστες ως αισθητήρες, επιτρέποντας την εύκολη ενοποίηση και σύγκριση της πληροφορίας. Επεκτάσεις όπως η οντολογία SOSENS-Trust προσφέρουν την εννοιολογική βάση για την περιγραφή διαδικασιών όπως ο υπολογισμός δεικτών αξιοπιστίας (trust) και φήμης (reputation). Το SOSENS framework, που υλοποιήθηκε στα πλαίσια της διατριβής, χρησιμοποιήθηκε και αξιολογήθηκε σε ένα περιβάλλον Ηλεκτρονικής Υγείας (e-health) όπου πληροφορία από Facebook Social Sensors συνδυάστηκε με πληροφορία από ψηφιακά βηματόμετρα Fitbit, με σκοπό την παρακολούθηση της φυσικής δραστηριότητας. Η χρήση του SOSENS framework συνέβαλλε στην αποτελεσματική συλλογή, ενοποίηση, ανάλυση και καταγραφή τόσο των δεδομένων των αισθητήρων όσο και των μεταδεδομένων προέλευσης και αξιοπιστίας. Η σημασιολογικά-πλούσια μορφή της παραγόμενης πληροφορίας διευκολύνει την επαναχρησιμοποίησή της και συμβάλλει στη δημιουργία διαλειτουργικών χώρων Social Sensing.
Παράγοντες που επηρεάζουν το προσδόκιμο επιβίωσης του πληθυσμού της Κύπρου
Authors: Αγαθοκλέους Μαρία
Published: September 2021

Η διαχρονική πορεία της θνησιμότητας που οφείλεται σε όλες τις αιτίες θανάτου, όπως εκείνη αποτυπώνεται από τον αδρό συντελεστή θνησιμότητας, μειώνεται διαχρονικά στο σύνολο του κυπριακού πληθυσμού και για τα δύο φύλα χωριστά. Η θνησιμότητα του γυναικείου φύλου, είναι μικρότερη σε σχέση με των ανδρών στο σύνολο των ετών, με το χάσμα της διαφοράς των καμπύλων να αυξάνεται κατά μήκος των ετών. Το μέγεθος αυτό κυμαίνεται μεταξύ 10,8 θανάτων ανά 1000 κατοίκους στην αρχή της περιόδου που μελετάμε (1974) και καταλήγει σε περίπου 6.7 θανάτους ανά 1000 κατοίκους στη λήξη της (2012) για το σύνολο του κυπριακού πληθυσμού. Οι δείκτες προτύπωσης μειώνονται διαχρονικά ακολουθώντας τα πρότυπα των αδρών συντελεστών θνησιμότητας. Οι προτυπωμένοι δείκτες υπολογίστηκαν με την μέθοδο της άμεσης προτύπωσης, για την περίοδο 1996-2012 καθώς νωρίτερα δεν υπήρχαν δεδομένα για την θνησιμότητα κατά ηλικιακή ομάδα, κατά φύλο και κατά αιτία θανάτου. Ο προτυπωμένος συντελεστής θνησιμότητας για το σύνολο των αιτιών θανάτου και αμφότερα τα φύλα λαμβάνει τιμές 8,1 και 6,3 για τα έτη 1996 και 2012 αντίστοιχα.Το προσδόκιμο επιβίωσης υπολογίστηκε από το 1986 μέχρι το 2012, γιατί την περίοδο 1974-1985 δεν αναθεωρήθηκαν οι τιμές. Το προσδόκιμο επιβίωσης του Κυπριακού πληθυσμού στην αρχή της μελετώμενης χρονικής περιόδου 1986 λαμβάνει τιμές 75.1, 72.9 και 77.2 για αμφότερα τα φύλα, τους άρρενες και τις θήλεις. Στο τέλος της μελετώμενης χρονικής περιόδου (2012) λαμβάνει αντίστοιχα τιμές 80.9, 78.5 και 83.2.Η μεγαλύτερη αύξηση στο προσδόκιμο επιβίωσης (1986-2012) σημειώθηκε κατά τη γέννηση και είναι γύρω στα 7 έτη τόσο για τους άρρενες όσο και για τις θήλεις. Μέχρι και την ηλικία των 55 ετών το όφελος είναι περίπου στα 6 έτη ζωής. Από την ηλικία των 60 μέχρι και 65 ετών το όφελος είναι γύρω στα 5 έτη ζωής και στις τελευταίες τρείς ηλικιακές ομάδες το όφελος είναι περί των 4 ετών ζωής.
Διεθνική σωματεμπορία "trafficking" και ηθικά ζητήματα
Authors: Ποθουλάκη Αντωνία
Published: September 2021

Στην παρούσα μελέτη θίγεται η παράνομη διακίνηση και εμπορία ανθρώπων με σκοπό την οικονομική και σεξουαλική τους εκμετάλλευση. Πιο συγκεκριμένα θα αναφερθούμε στις γυναίκες θύματα του trafficking, οι οποίες έχουν απαχθεί, εκμεταλλευτεί, βιαστεί, υποστεί ξυλοδαρμό, τρομοκρατηθεί, εξαπατηθεί, κρυφτεί, απομονωθεί, απειληθεί, υποστεί καταχρήσεις, εξαναγκασθεί και σε κάποιες περιπτώσεις δολοφονηθεί. Το εμπόριο λευκής σαρκός είναι μια σύγχρονη μορφή δουλείας, που περιλαμβάνει την πάσης φύσης εκμετάλλευση και εμπορευματοποίηση του ανθρώπινου γυναικείου σώματος, αποτελώντας έτσι μία από τις πιο προσοδοφόρες επιχειρήσεις στον κόσμο, μετά το εμπόριο όπλων και ναρκωτικών. Η εμπορία ανθρώπων (trafficking in human beings) είναι ένας σύγχρονος όρος που αποδίδεται σε ένα φαινόμενο που έχει αποτελέσει αναπόσπαστο μέρος του ανθρώπινου πολιτισμού, από την αρχή της ανθρώπινης ιστορίας: τη δουλεία. Η χαρτογράφηση του πεδίου της εγείρει ερωτήματα όπως: Ποιες και πόσες γυναίκες διακινούνται; Με ποιο τρόπο; Για ποιο λόγο; Ποιες γυναίκες γίνονται αντικείμενο εμπορίας και συνεχούς εκμετάλλευσης; Ποιες πανανθρώπινες αξίες αμαυρώνονται; και ποια ανθρώπινα δικαιώματα καταπατώνται; Θα εστιάσουμε στην εσωτερική πραγματικότητα της παράνομης σωματεμπορίας η οποία περιλαμβάνει: α) το τεράστιο κέρδος για τον σωματέμπορα, β) τη χρήση της εκμεταλλευόμενης γυναίκας ως ένα αντικείμενο συνεχούς κατανάλωσης, γ) τη δημιουργία ενός πλέγματος σχέσεων, που χαρακτηρίζεται από συστηματική και οργανωμένη βαρβαρότητα και εκμετάλλευση, καθώς το εμπόριο λευκής σαρκός και κατ’ επέκταση η κακοποίηση των θυμάτων δεν αποτελεί στιγμιαία πράξη βίας, αλλά περιλαμβάνει εγκλήματα όπως είναι τα βασανιστήρια, ο βιασμός, η απαγωγή και η εκούσια καταστροφή της ανθρώπινης νόησης. Παράλληλα προσεγγίζεται η έννοια και οι διαστάσεις του φαινομένου του εμπορίου παιδιών κυρίως σε παγκόσμια εμβέλεια αλλά και η οικονομική σεξουαλική εκμετάλλευσή τους.Αφού κάνουμε σαφές το θέμα μας, θα προβάλουμε τέσσερις πρόσφατες μαρτυρίες θυμάτων και θα εστιάσουμε στο νομοτυπικό και θεσμικό πλαίσιο τόσο σε διεθνές όσο και σε ευρωπαϊκό και εθνικό επίπεδο. Θα κλείσουμε με το «Ηθικό» κομμάτι της μελέτης και τα αποτελέσματα της εμπειρικής μας έρευνας.
Επιλογή οικογένειας μετασχηματισμών σε μπεϋζιανά στατιστικά μοντέλα
Authors: Χαριτίδου Ευστρατία
Published: September 2021

Ο βασικός στόχος της παρούσας διατριβής ήταν να παρέχει μια συνεκτική μεθοδολογία Μπεϋζιανής συλλογιστικής με σκοπό τη συμπερασματολογία, σύγκριση και αξιολόγηση διαφορετικών οικογενειών μετασχηματισμών $T$ που μετασχηματίζουν ένα σύνολο παρατηρήσεων προς την κανονικότητα. Στην προτεινόμενη προσέγγιση θεωρούμε τέσσερις παραμετρικές οικογένειες μετασχηματισμών (Box-Cox, Modulus, Yeo & Johnson and Dual) και ακόμη τον Ταυτοτικό και τον Λογαριθμικό μετασχηματισμό. Η προτεινόμενη μεθοδολογία αναδεικνύει τη βέλτιστη επιλογή οικογένειας $T$ και τη βέλτιστη επιλογή για την τιμή της παραμέτρου μετασχηματισμού $λ_T$ μέσα από τη Μπεϋζιανή επιλογή μοντέλου με χρήση κατάλληλων MCMC αλγόριθμων ή αριθμητικών μεθόδων κατά περίπτωση.Η κατασκευή λογικών πρότερων κατανομών για τις υπό μελέτη οικογένειες μετασχηματισμών είναι ένα θεμελιώδες ζήτημα εξαιτίας της διαφορετικής ερμηνείας της παραμέτρου $λ_T$ μεταξύ των οικογενειών. Στην περίπτωση των προβλημάτων χωρίς επεξηγηματικές μεταβλητές, τα θέματα συμβατότητας που σχετίζονται με την επιλογή μετασχηματισμού αντιμετωπίστηκαν μέσω της πρότερης κατανομής δύναμης, αλλά και μέσω της χρήσης κοινών φανταστικών δεδομένων που προσομοιώθηκαν από το μοντέλο αναφοράς του Ταυτοτικού μετασχηματισμού. Ένα δεύτερο πλαίσιο πρότερης κατανομής, με τη μορφή κανονικής πρότερης κατανομής μοναδιαίας πληροφορίας για την παράμετρο $λ_T$ χρησιμοποιήθηκε σαν μια εναλλακτική του πρώτου πλαισίου πρότερης κατανομής. Όσον αφορά προβλήματα με επεξηγηματικές μεταβλητές, τα φανταστικά δεδομένα έδωσαν τη θέση τους στα δεδομένα εκπαίδευσης του ενδογενούς παράγοντα Bayes και στην κλασματική παράμετρο εκπαίδευσης του κλασματικού παράγοντα Bayes, επιτρέποντας τον σχηματισμό αντικειμενικών μη γνήσιων κατανομών για την παράμετρο μετασχηματισμού. Επιπλέον, το ερευνητικό πλαίσιο εμπλουτίστηκε ενσωματώνοντας τη διαδικασία επιλογής επεξηγηματικών μεταβλητών παράλληλα με την επιλογή οικογένειας μετασχηματισμών.
Επενδυτικά κίνητρα και επιπτώσεις στις επενδύσεις παγίου κεφαλαίου
Authors: Χατζόπουλος Ιωάννης
Published: September 2021

Τα επενδυτικά κίνητρα είναι μετρήσιμα οικονομικά οφέλη που παρέχουν οι κυβερνήσεις για την προσέλκυση επενδύσεων, κυρίως σε αναπτυσσόμενες χώρες. Στην Ελλάδα τα επενδυτικά κίνητρα παρέχονται κυρίως μέσω των Αναπτυξιακών Νόμων και σε μικρότερη κλίμακα μέσω των Ευρωπαϊκών Κοινοτικών Πλαισίων Στήριξης.Η παρούσα διατριβή επιχειρεί να αξιολογήσει τις επιπτώσεις των επενδυτικών κινήτρων. Αρχικά πραγματοποιείται αναφορά στην επίδραση της φορολογικής πολιτικής στην οικονομική ανάπτυξη, σε μακροοικονομικό επίπεδο, αναλύοντας δεδομένα που προέρχονται από χώρες μέλη του ΟΟΣΑ. Κατόπιν εξετάζονται οι επιπτώσεις των επενδυτικών και πως αυτές αποτυπώνονται στα εταιρικά οικονομικά αποτελέσματα σε εταιρείες που δραστηριοποιούνται στην περιοχή της Θράκης. Για το λόγο αυτό πραγματοποιείται, σε μικροοικονομικό επίπεδο, με τη χρήση οικονομετρικών μοντέλων, σύγκριση των οικονομικών στοιχείων εταιρειών που έχουν υπαχθεί στον Αναπτυξιακό Νόμο 1892/1990, με εταιρείες που δεν έχουν υπαχθεί.Τα συμπεράσματα καταδεικνύουν πως η γεωγραφική θέση και συγκεκριμένα ο Νομός επηρεάζει την υπαγωγή της επιχείρησης ή όχι στο Αναπτυξιακό Νόμο. Επίσης ορισμένοι δείκτες των εταιρειών που έχουν υπαχθεί εμφανίζονται βελτιωμένοι. Εντύπωση όμως προκαλεί το γεγονός ότι η πλειοψηφία των δεικτών που εξετάζονται δεν παρουσιάζουν διαφοροποιήσεις ανάμεσα στις δυο ομάδες των εταιρειών, δημιουργώντας αμφιβολίες για την αποτελεσματικότητα των επενδυτικών κινήτρων.
Ο ρόλος της ανασταλτίνης και της λεπτίνης στην υπερτασική νόσο της εγκυμοσύνης
Authors: Χρέλιας Γεώργιος
Published: September 2021

H προεκλαμψία και η εκλαμψία αποτελούν εκφάνσεις της υπερτασικής νόσου της κύησης. Η παρούσα διδακτορική διατριβή έχει ως σκοπό τη διερεύνηση της συσχέτισης της ινχιμπίνης και λεπτίνης ορού με την προεκλαμψία. Η μελέτη περιέλαβε 98 διαδοχικές περιπτώσεις εγκύων με προεκλαμψία, καθώς επίσης 98 εγκύους μάρτυρες, εξομοιωμένες για ηλικία, εβδομάδα κυήσεως και χρονική περίοδο τοκετού. Δείγματα φλεβικού αίματος από τις γυναίκες ελήφθησαν εντός του τελευταίου 24ωρου πριν τον τοκετό. Εκτός από την ινχιμπίνη και τη λεπτίνη ορού, η σειρά γέννησης, η πολύδυμη κύηση, η ηλικία της μητέρας κατά τον τοκετό, η υπέρβαρη κατάσταση/παχυσαρκία της μητέρας, η εκπαίδευσή της, οι καπνιστικές της συνήθεις και το οικογενειακό ιστορικό διαβήτη/υπέρτασης αξιολογήθηκαν ως παράγοντες κινδύνου. Τελέστηκε μονομεταβλητή και πολυμεταβλητή λογιστική παλινδρόμηση. Κατά τη μονομεταβλητή ανάλυση, τα επίπεδα ινχιμπίνης και λεπτίνης ορού ήταν σημαντικά υψηλότερα στις εγκύους με προεκλαμψία σε σχέση με τις εγκύους μάρτυρες. Η προεκλαμψία παρατηρήθηκε συχνότερα στις πρωτοτόκες, σε υπέρβαρες και παχύσαρκες εγκύους. Κατά την πολυμεταβλητή ανάλυση, τα υψηλότερα επίπεδα ινχιμπίνης ορού συσχετίζονταν με την προεκλαμψία (πολυμεταβλητός OR=1.09, 95%CI: 1.03-1.17, p=0.004, για αύξηση κατά 0.1 ng/mL). Απεναντίας, η λεπτίνη ορού δεν συσχετιζόταν ανεξάρτητα με την εμφάνιση προεκλαμψίας (πολυμεταβλητός OR=1.02, 95%CI: 0.95-1.09, p=0.631, για αύξηση ανά 10 ng/mL). Συμπερασματικά, τα αυξημένα επίπεδα ινχιμπίνης ορού φαίνεται να συσχετίζονται ανεξάρτητα με την προεκλαμψία, εκφράζοντας την πλακουντική δυσλειτουργία. Τα αυξημένα επίπεδα λεπτίνης ορού φαίνεται να αντικατοπτρίζουν κυρίως τον αυξημένο δείκτη μάζας σώματος της μητέρας, ο οποίος αποτελεί γνωστό παράγοντα κινδύνου για την προεκλαμψία.
Προβήματα κυματικής διάδοσης και σκέδασης
Authors: Χάλκος Στυλιανός
Published: September 2021

Αναφέρουμε τη δομή της διδακτορικής αυτής διατριβής η οποία είναι η εξής.Στο 1ο Κεφάλαιο παραθέτουμε τα βασικά στοιχεία, με την βοήθεια των οποίων κατασκευάζουμε τα προβλήματα τα οποία εξετάζουμε. Αυτά είναι οι εξισώσεις Maxwell, οι καταστατικές εξισώσεις του υλικού μέσου, καθώς και οι αρχικές συνοριακές συνθήκες που διέπουν την διάδοση των ηλεκτρο-μαγνητικών κυμάτων.Στο 2ο Κεφάλαιο παραθέτουμε τους συναρτησιακούς χώρους που χρησιμοποιούμε για να ορίσουμε τις φασματικές ιδιότητες που έχει ο τελεστής curl. Αυτές αναφέρονται σε δύο ξεχωριστές περιπτώσεις του εσωτερικού και του εξωτερικού πεδίου. Δηλαδή όταν τα ηλεκτρο-μαγνητικά κύματα διαδίδονται σε ένα φραγμένο χωρίο Ω και σε ένα μη φραγμένο χωρίο αντίστοιχα.Στο 3ο Κεφάλαιο μελετάμε προβλήματα που προκύπτουν από τις εξισώσεις Maxwell και τις εξισώσεις D.B.F., σε φραγμένα και μη φραγμένα χωρία του . Η επίλυση αυτών των προβλημάτων ανάγεται στη μελέτη προβλημάτων Cauchy δευτέρας τάξεως της μορφής .Στο 4ο Κεφάλαιο μελετάμε προβλήματα που προκύπτουν από τις εξισώσεις Maxwell και τις εξισώσεις Tellegen, σε φραγμένα και μη φραγμένα χωρία του . Η επίλυση αυτών των προβλημάτων ανάγεται στη μελέτη προβλημάτων Cauchy δευτέρας τάξεως της μορφής .Στο 5ο Κεφάλαιο μελετάμε προβλήματα διάδοσης ηλεκτρομαγνητικών κυμάτων, που προκύπτουν από τις εξισώσεις Maxwell και τις καταστατικές εξισώσεις Post, σε φραγμένα και μη φραγμένα χωρία του . Η επίλυση αυτών των προβλημάτων ανάγεται στη μελέτη προβλημάτων Cauchy δευτέρας τάξεως της μορφής .Στο 6ο Κεφάλαιο μελετάμε προβλήματα διάδοσης ηλεκτρομαγνητικών κυμάτων, που προκύπτουν από τις εξισώσεις Maxwell και τις καταστατικές εξισώσεις Condon, σε φραγμένα και μη φραγμένα χωρία του . Η επίλυση αυτών των προβλημάτων ανάγεται στη μελέτη προβλημάτων Cauchy δευτέρας τάξεως της μορφής .
Ενδοσκοπικά ευρήματα ασθενών με συμπτωματολογία γαστροοισοφαγικής παλινδρόμησης και/η δυσπεψίας
Authors: Βασιλείου Χαράλαμπος
Published: September 2021

Τα ενδοσκοπικά και τα ιστολογικά ευρήματα και η κατάσταση του ελικοβακτηριδίουτου πυλωρού (H.p.) σε ασθενείς με συμπτωματολογία παλινδρόμησης και δυσπεψίαςαποτελούν ενδιαφέρουσες κλινικές προκλήσεις για τον κλινικό γαστρεντερολόγο καιειδικότερα για τον ενδοσκόπο. Τα αποτελέσματα των μελετών ως προς την συσχέτισημεταξύ συμπτωμάτων και ενδοσκοπικών ευρημάτων διαφέρουν. Ασθενείς μεκαθημερινό οπισθοστερνικό καύσο μπορεί να μην παρουσιάζουν οισοφαγικές βλάβεςαπό την παλινδρόμηση του γαστρικού οξέος στον οισοφάγο. Επίσης, ασθενείς μεσπάνια συμπτώματα γαστροοισοφαγικής παλινδρόμησης (ΓΟΠ) μπορεί να έχουνσοβαρές επιπλοκές της ΓΟΠΝ συμπεριλαμβανομένου του οισοφάγου Barrett.Αντίθετα υπάρχει και η άλλη άποψη η οποία υποστηρίζει, ότι υπάρχει ισχυρήσυσχέτιση μεταξύ συμπτωμάτων και ενδοσκοπικών ευρημάτων.Σχετικά με τη δυσπεψία, παραμένει δύσκολο να προσδιοριστεί η συσχέτιση μεταξύδυσπεπτικών ενοχλημάτων και πεπτικών βλεννογόνιων βλαβών, όσο η αιτιολογία τηςνόσου δεν είναι ακόμα πλήρως ξεκαθαρισμένη .Εντούτοις, ασθενείς και ιατροί θα πρέπει να μάθουν να βλέπουν κυρίως τονοπισθοστερνικό καύσο και τα δυσπεπτικά συμπτώματα ως συμπτώματα μιαςδυνητικά σοβαρής κατάστασης και να αντιμετωπίζονται κατάλληλα.